|  |
| --- |
|  |

Opsamling på dialogmøde den vedr.
Region Hovedstadens nye fødeplan

Den 16. november 2022 blev der i forbindelse med udarbejdelsen af Region Hovedstadens nye fødeplan ”Fødeplan for Region Hovedstaden. Det handler om liv – lige fra begyndelsen” holdt et dialogmøde.

Formålet med dialogmødet var gennem bred inddragelse og involvering af både interne og eksterne interessenter, borgere og politikere at indhente input til den nye fødeplan.

Dialogmødet bød på forskellige oplæg, borddrøftelser og en paneldebat vedr. både graviditet fødsel og barsel. Nedenfor ses i punktform hovedbudskaberne fra særligt borddrøftelserne, som også er indarbejdet i fødeplanen:

**Graviditet**

* Det er vigtigt, at de gravide bliver rustet under graviditeten (gennem fødselsforberedelse og samtale med jordemoder), så de føler sig klar til fødslen og trygge ved efterfølgende at tage hjem med det nyfødte barn.
* Fødselsforberedelsen skal styrkes, og der skal være forskellige muligheder for fødselsforberedelse afhængig af ønske og behov.
* Dele af fødselsforberedelsen kan med fordel koordineres med kommuner og civilsamfundsorganisationer.
* Partneren skal tænkes ind fra start og i hele forløbet, dvs. både graviditet, fødsel og barsel.
* Der skal være opmærksomhed på forebyggelse og tidlig opsporing af gravide og partnere med særlige behov.
* Vigtigt med fokus på overgange mellem sektorer i alle faser af forløbet.
* Der skal sikres kontinuitet under graviditeten, så den gravide og partner ser den samme jordemoder/få jordemødre i konsultationerne (”kendthed”).

**Fødsel**

* Vigtigt og godt med fokus på latensfasen, hvor de fødende og partner skal føle sig trygge og ikke være overladt til sig selv ved bekymring.
* Der skal være en bedre overgang mellem latensfasen og den aktive fødsel.
* Vigtigt med gode trygge og rolige fysiske rammer. Fødestederne er blevet meget store så tænk i mindre teams og enheder.
* Vigtigt og godt med efterfølgende gennemgang af fødselsforløbet. Det er vigtigt for at opspore behov for eksempelvis en udvidet efterfødselssamtale. Det skaber mere tilfredshed blandt fødende og partner, når forløbet bliver talt igennem.
* Mor og barn skal ikke skilles ad under eller umiddelbart efter fødslen. De skal behandles samme sted, hvis der er udfordringer.

**Barsel**

* Godt med mulighed for 2 dages overnatning for førstegangsfødende, hvis der fagligt vurderes behov, og de føler sig utrygge ved at komme hjem.
* Den fælles regionale hotline kan medvirke til tryghed, og det er godt med mulighed for videoopkobling/videokonsultation.
* Hjemmebesøg i forbindelse med hjemmebarsel bør gives efter behov.
* Godt med mulighed for PKU og hørescreening hjemme i forbindelse med hjemmebarsel.
* Vigtigt at familien ved, hvem de, i den første barselstid, skal kontakte vedrørende amning.
* Vigtigt at familien generelt ved, hvem de skal kontakte i barslen.

Fokus på den tværfaglige og tværsektorielle indsats, gode arbejdsvilkår og fleksibel arbejdstilrettelæggelse, økonomiske og faglige ressourcer og at anvende ressourcerne, hvor behovet er størst, var yderligere temaer, der gik igen under drøftelserne.